પ્રાપ્ત વિગતો અનુસાર પેટલાદ તાલુકાના અરડી ગામે રહેતી સુમિત્રાબેનના લગ્ન સાતેક વર્ષ પહેલા ખંભાત તાલુકાના ટીમ્બા ગામે રહેતા જગદીશભાઈ ખુશાલભાઈ રોહિત સાથે થયા હતા. દોઢ વર્ષ સુધી લગ્નજીવન સુખરૂપ ચાલ્યું હતુ જેના ફળસ્વરૂપે એક પુત્રીનો જન્મ થયો હતો. જો કે પુત્રી થયા બાદ પતિના સ્વભાવમાં ફેરફાર થઈ ગયો હતો અને ત્રાસ ગુજારવાનો ચાલુ કરી દીધો હતો. જેમાં સાસુ અંબાબેન, કાકા સસરા પરસોત્તમભાઈ રામાભાઈ રોહિત તથા દેરાણી વર્ષાબેન કિરણભાઈ રોહિત દ્વારા ચઢવણી કરવામાં આવતાં તેણીના ત્રાસમાં વધારો થઈ જવા પામ્યો હતો.